FI
C 192/54
☐
Euroopan unionin virallinen lehti
11.5.2022
Mitkään keskittymän osapuolet eivät toimi toisiinsa nähden tarjontaketjun edeltävän tai seuraavan tason markkinoilla.
Jos keskittymä täyttää yksinkertaistettua menettelyä koskevan tiedonannon 5 kappaleessa olevan c kohdan kriteerit, jaksoja 8, 9 ja 11 ei tarvitse täyttää.
JA/TAI d)
Yksinkertaistettua menettelyä koskevan tiedonannon 5 kappaleessa oleva d kohta ☐
☐
Vähintään kaksi yritystä sulautuu tai vähintään yksi yritys hankkii yksinomaisen tai yhteisen määräysvallan toisessa yrityksessä ja yksinkertaistettua menettelyä koskevan tiedonannon 5 kappaleessa olevan d kohdan i ja ii alakohdan edellytykset täyttyvät kaikkien uskottavien markkinamäärittelyjen osalta (1).
☐
Kaikkien samoilla tuote- ja maantieteellisillä markkinoilla liiketoimintaa harjoittavien keskittymän osapuolten (horisontaaliset päällekkäisyydet) yhteenlasketut markkinaosuudet täyttävät ainakin toisen seuraavista edellytyksistä: — ☐ ne ovat alle 20 prosenttia; — ☐ ne ovat alle 50 prosenttia ja keskittymän tuloksena syntyvä Herfindahl-Hirschman-indeksin (HHI-indek­ sin) kasvu (delta) kyseisillä markkinoilla on alle 150 (2).
☐
Kaikkien niiden keskittymän osapuolten yksittäiset ja yhteenlasketut markkinaosuudet, jotka harjoittavat liiketoimintaa tuotemarkkinoilla, jotka edeltävät tai seuraavat keskittymän jonkin toisen osapuolen tuotemarkkinoita tarjontaketjussa (vertikaalinen suhde), täyttävät vähintään yhden seuraavista edellytyksistä: — ☐ ne ovat tarjontaketjun edeltävillä ja seuraavilla markkinoilla alle 30 prosenttia; — ☐ ne ovat tarjontaketjun edeltävillä markkinoilla alle 30 prosenttia ja seuraavilla markkinoilla toimivien yksiköiden osuus tuotantopanosten ostoista edeltävillä markkinoilla on alle 30 prosenttia;
☐
ne ovat alle 50 prosenttia sekä edeltävillä että seuraavilla markkinoilla, keskittymän tuloksena syntyvä HHIindeksin kasvu (delta) on alle 150 sekä edeltävillä että seuraavilla markkinoilla ja markkinaosuuksilla laskettuna pienempi yritys on sama edeltävillä ja seuraavilla markkinoilla (3).
(1) Horisontaalisten päällekkäisyyksien ja vertikaalisten suhteiden kynnysarvoja sovelletaan kaikkiin mahdollisiin vaihtoehtoisiin tuote- ja maantieteellisten markkinoiden määritelmiin, joita yksittäisessä tapauksessa voidaan joutua ottamaan huomioon.
Ilmoituksessa esitettyjen markkinamääritelmien on oltava riittävän tarkat sen toteamiseksi, että kynnysarvoja ei ylitetä, ja kaikki mahdolliset vaihtoehtoiset markkinamääritelmät, joita voidaan joutua ottamaan huomioon, on esitettävä (kansallisia markkinoita pienemmät maantieteelliset markkinat mukaan luettuina).
(2) HHI-indeksi määritetään laskemalla yhteen kaikkien kyseisillä markkinoilla toimivien yritysten markkinaosuuksien neliöt: ks. komission suuntaviivat horisontaalisten sulautumien arvioinnista yrityskeskittymien valvonnasta annetun neuvoston asetuksen nojalla (EUVL C 31, 5.2.2004, s. 5), 16 kappale.
Keskittymästä aiheutuvan HHI:n muutoksen (deltan) laskemiseksi riittää kuitenkin, että keskittymän osapuolten markkinaosuuksien summan neliöstä (toisin sanoen sulautuman tuloksena syntyvän yrityksen markkinaosuuden neliöstä keskittymän jälkeen) vähennetään osapuolten erillisten markkinaosuuksien neliöiden summa (koska kaikkien muiden markkinoilla toimivien kilpailijoiden markkinaosuudet säilyvät ennallaan eivätkä näin ollen vaikuta yhtälön tulokseen).
(3) Tällä luokalla pyritään kattamaan jo olemassa olevan vertikaalisen integraation pienet lisäykset.
Esimerkki: Sekä edeltävillä että seuraavilla markkinoilla 45 prosentin markkinaosuudella toimiva yritys A hankkii yrityksen B, joka toimii edeltävillä ja seuraavilla markkinoilla 0,5 prosentin markkinaosuudella.
Tämä luokka ei kata tilanteita, joissa edeltävien ja seuraavien markkinoiden pienin yritys ei ole yksi ja sama yritys, vaikka markkinaosuudet olisivatkin alle 50 prosenttia ja HHI-indeksin muutos alle 150.
Se ei kata esimerkiksi seuraavaa tilannetta: Edeltävillä markkinoilla 45 prosentin markkinaosuudella ja seuraavilla markkinoilla 0,5 prosentin markkinaosuudella toimiva yritys A hankkii yrityksen B, joka toimii edeltävillä markkinoilla 0,5 prosentin markkinaosuudella ja seuraavilla markkinoilla 45 prosentin yhdistetyllä markkinaosuudella.
JA/TAI e)
Yksinkertaistettua menettelyä koskevan tiedonannon 5 kappaleessa oleva e kohta ☐
☐
Ilmoittava osapuoli hankkii yksinomaisen määräysvallan yrityksessä, jossa sillä jo on yhteinen määräysvalta.